CELEX: C2007/283/33
Language: hu
Date: 2007-11-24 00:00:00
Title: C-419/07. sz. ügy: 2007. szeptember 12-én benyújtott kereset – Az Európai Közösségek Bizottsága kontra Svéd Királyság

24.11.2007   
            
            
               HU
            
            
               Az Európai Unió Hivatalos Lapja
            
            
               C 283/18
            
         2007. szeptember 12-én benyújtott kereset – Az Európai Közösségek Bizottsága kontra Svéd Királyság
   (C-419/07. sz. ügy)
   (2007/C 283/33)
   Az eljárás nyelve: svéd
   Felek
   
      Felperes: Európai Közösségek Bizottsága (képviselők: K. Mojzesowicz és V. Bottka)
   
      Alperes: Svéd Királyság
   Kereseti kérelmek
   
               —
            
            
               A Bíróság állapítsa meg, hogy a Svéd Királyság – mivel nem ültette át megfelelően az elektronikus hírközlő hálózatok és elektronikus hírközlési szolgáltatások piacain belüli versenyről szóló, 2002. szeptember 16-i 2002/77/EK bizottsági irányelv (1) 2. cikkét – nem teljesítette kötelezettségeit;
            
         
               —
            
            
               a Bíróság kötelezze a Svéd Királyságot a költségek viselésére.
            
         Jogalapok és fontosabb érvek
   A svéd kormány által kiadott digitális sugárzási engedélyek olyan intézkedések, amelyek többek között a digitális hírközlési szolgáltatások igénybe vételét, és ezáltal közvetve az ilyen szolgáltatások nyújtását szabályozzák a Svéd Királyságban. A jelenleg hatályos engedélyekben foglalt követelmények, amelyek szerint az engedélyeseknek meg kell felelniük a keretmegállapodás 2. §-ának, közvetve monopolhelyzetet eredményez a Boxer állami vállalatnak a hozzáférés-ellenőrzési szolgáltatások (ideértve a kódolást) vonatkozásában, megsértve ezzel a 2002/77 irányelv 2. cikkének (1) bekezdését. Az e rendelkezés betartására vonatkozó kötelezettség fenntartása továbbá azokat a vállalkozásokat is akadályozza, a 2002/77 irányelv 2. cikkének (1) és (2) bekezdésében számukra biztosított jogokkal élve a digitális sugárzási szolgáltatások teljes választékát kívánják nyújtani. A Bizottság ezért megállapítja, hogy a digitális földi rádióhálózat útján történő jelátviteli és sugárzási szolgáltatásokat illetően Svédország nem ültette át megfelelően a 2002/77 irányelvet.
   
      (1)  HL L 249., 21. o.; magyar nyelvű különkiadás 8. fejezet, 2. kötet, 178. o.